PARAMOS SUTARTIS Nr. [*skaičiai*]

[*data*]

[*vieta*]

**AB „Ignitis gamyba“**, pagal Lietuvos Respublikos įstatymus įsteigta ir veikianti akcinė bendrovė, kurios registruota buveinė yra Elektrinės g. 21, Elektrėnai, juridinio asmens kodas 302648707, atstovaujama *[pareigos, vardas, pavardė]*, veikiančio pagal *[veiklos dokumentą – įstatus / nuostatus ar išduotą įgaliojimą]* (toliau – **Paramos teikėjas**),

ir

**„\_\_\_\_\_\_\_\_\_\_\_\_“**,pagal Lietuvos Respublikos įstatymus įsteigta ir veikianti \_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_\_\_, atstovaujama *[pareigos, vardas, pavardė],* veikiančio pagal *[veiklos dokumentą – įstatus / nuostatus ar išduotą įgaliojimą]* (toliau – **Paramos gavėjas**),

toliau kartu vadinamos **Šalimis**, o kiekviena atskirai – **Šalimi**, sudarė šią Paramos sutartį (toliau – **Sutartis**).

1. **Sutarties objektas**
   1. Paramos teikėjas šioje Sutartyje nustatyta tvarka įsipareigoja Paramos gavėjui neatlygintinai perduoti *[suma]* Eur *[suma žodžiais]* (toliau – **Parama**), o Paramos gavėjas įsipareigoja naudoti gautą Paramą pagal šios Sutarties sąlygas.
   2. Parama skiriama „\_\_\_\_\_\_\_\_\_\_\_\_\_“ *[Paraiškoje nurodytas Projekto pavadinimas]* (toliau – **Projektas**) pagal Paramos gavėjo pateiktą Paraišką dėl Paramos suteikimo, kurios registracijos Nr. \_\_\_ (toliau – **Paraiška**), įgyvendinimui. Paraiška pridedama prie Sutarties kaip priedas ir yra neatsiejama Sutarties dalis.
   3. Sutartis sudaryta ir Parama teikiama pagal Lietuvos Respublikos civilinio kodekso, Lietuvos Respublikos labdaros ir paramos įstatymo, kitų paramos gavimą ir panaudojimą reglamentuojančių norminių teisės aktų, Paramos teikėjo Paramos valdymo taisyklių, Paramos gavėjo steigimo dokumentų reikalavimus.
2. **Paramos teikėjo įsipareigojimai ir teisės**
   1. Paramos teikėjas įsipareigoja Paramos gavėjui Paramą pervesti ne vėliau kaip iki šių metų (kuriais sudaryta ši Sutartis) gruodžio 31 dienos.
   2. Paramos teikėjas Paramą perveda į Paramos gavėjo sąskaitą Nr. LT *[skaičiai]*, banko pavedime nurodant, kad lėšos skiriamos kaip Parama.
   3. Paramos teikėjas turi teisę iš Paramos gavėjo gauti informaciją, dokumentus apie Paramos panaudojimą.
   4. Paramos teikėjas privalo ne vėliau kaip per 1 (vieną) mėnesį nuo Paramos suteikimo interneto svetainėje [www.ignitisgamyba.lt](http://www.ignitisgamyba.lt) skelbti informaciją apie suteiktą Paramą: Paramos gavėją, Paramos tikslą, Paramos sumą, Paramos teikimo laikotarpį ir kitą Paramos teikėjo nuožiūra pasirinktą informaciją.
   5. Paramos teikėjas įstatymų nustatyta tvarka įsipareigoja teikti informaciją apie suteiktą Paramą Valstybinei mokesčių inspekcijai prie Lietuvos Respublikos finansų ministerijos ir (ar) kitoms institucijoms.
   6. Nustačius, kad Paramos gavėjui Parama suteikta pažeidžiant Europos Sąjungos valstybės pagalbos taisykles ar Europos Komisijos pripažinta kaip nesuderinama pagalba, Paramos teikėjas, vadovaujantis Lietuvos Respublikos konkurencijos įstatymo 55(1) straipsniu, privalo priimti sprendimą, kuriuo pripažįsta tokią pagalbą suteikta neteisėtai ir grąžintina į valstybės biudžetą. Tokiu atveju Paramos gavėjas privalo grąžinti jam suteiktą Paramą į valstybės biudžetą arba ši suma išieškoma ne ginčo tvarka. Neteisėtai suteiktos Valstybės pagalbos arba nereikšmingos (*de minimis*) pagalbos grąžinimo procedūros tvarka detalizuojama Lietuvos Respublikos Vyriausybės 2004 m. rugsėjo 6 d. nutarimu Nr. 1136 patvirtintame Neteisėtos ar nesuderinamos valstybės pagalbos arba nereikšmingos (*de minimis*) pagalbos grąžinimo procedūros apraše.

**3. Paramos gavėjo pareiškimai, įsipareigojimai ir teisės**

* 1. Paramos gavėjas pareiškia, kad jis turi teisę gauti paramą Lietuvos Respublikos teisės aktuose nustatyta tvarka ir nedelsdamas įsipareigoja informuoti Paramos teikėją, jeigu tokia teisė būtų prarasta.
  2. Paramos gavėjas gautą Paramą įsipareigoja naudoti atsakingai, pagal paskirtį ir tik Projekto įgyvendinimui, laiku teikti ataskaitas ir kitą su Paramos lėšų panaudojimu susijusią informaciją.
  3. Paramos gavėjas, komunikuodamas apie šį Projektą, gali, jei taip suderinta raštu su Paramos teikėju, savo renginiuose, leidiniuose, informaciniuose pranešimuose, savo interneto puslapyje (jei turi) ir kitaip viešinti informaciją apie gautą Paramą Projektui ir nurodyti Paramos teikėją kaip subjektą, prisidedantį prie Projekto įgyvendinimo. Tokiais atvejais išlaidų, kurias patiria Paramos gavėjas, viešindamas informaciją apie Paramos teikėją, suma neturi viršyti 10 (dešimt) procentų šio Paramos teikėjo suteiktos Paramos (jei viešinimo išlaidos buvo nurodytos Paraiškoje) vertės pagal šią konkrečią Sutartį. Jeigu viešindamas informaciją Paramos gavėjas patiria išlaidų, viršijančių šiame punkte nurodytą ribą, šios minėtą ribą viršijančios išlaidos laikomos Parama, panaudota ne pagal Paramos paskirtį, ir Paramos gavėjas jas privalo padengti savo sąskaita. Šiam punktui Sutarties 4.9 punkto nuostatos netaikomos.
  4. Paramos gavėjas sutinka, kad Paramos teikėjas savo nuožiūra viešintų informaciją apie Paramos gavėjui suteiktą Paramą.
  5. Jeigu Parama arba jos dalis bus panaudota turtui įsigyti, Paramos gavėjas privalo užtikrinti šio turto saugojimą bei panaudojimą pagal jo tikslinę paskirtį, kaip numatyta Taisyklių 12.1 punkte.
  6. Paramos gavėjas įsipareigoja mokėti visus mokesčius, susijusius su gautos Paramos panaudojimu.
  7. Paramos gavėjas įsipareigoja kaupti ir saugoti visus dokumentus (sąskaitas, orderius, kasos aparatų čekius, sutartis ir kt.), patvirtinančius Paramos lėšų panaudojimą.
  8. Paramos gavėjas įsipareigoja teisės aktų nustatyta tvarka vesti apskaitą, kad ja vadovaujantis būtų galima patikrinti Paramos teikėjo Paramos gavėjui skirtų Paramos lėšų panaudojimą.
  9. Paramos gavėjas įsipareigoja atlyginti visus Paramos teikėjo patirtus nuostolius, jei tokie atsirastų dėl netinkamo Paramos naudojimo, viešinimo, klaidingų, netinkamų ataskaitų pagal šią Sutartį pateikimo ar dėl kitų Paramos gavėjo šioje Sutartyje numatytų pareigų nevykdymo.
  10. Tuo atveju, jei Projektas yra susijęs su kilnojamos ar nekilnojamos infrastruktūros įsigijimu, įrengimu ar atnaujinimu, Paramos gavėjas, atsižvelgdamas į savo bendruomenės tikslus: vienyti, atstovauti ir užtikrinti bendruomenės narių interesus, įsipareigoja, esant galimybei, sudaryti sąlygas bendruomenei naudotis Paramos lėšomis įgyvendintais infrastruktūriniais sprendiniais bent 3 (trejus) metus po Projekto įgyvendinimo termino pabaigos.
  11. Paramos gavėjas įsipareigoja laikytis AB „Ignitis grupė“ Antikorupcinės politikos ir Etikos kodekso, kurie yra vieši ir skelbiami interneto svetainėje [www.ignitisgrupe.lt](http://www.ignitisgrupe.lt), reikalavimų vykdant Sutartį.

1. **Paramos panaudojimas ir jo priežiūra. Projekto dalies(-ių) keitimas**
   1. Paramos gavėjas įsipareigoja Projektą įgyvendinti iki *[data]*. Tuo atveju, jei Paramos gavėjas šiame punkte nurodytu terminu arba Sutarties 4.2 punkte nustatyta tvarka pratęstu terminu neįgyvendina Projekto, tai laikoma esminiu Sutarties pažeidimu. Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti suteiktą Paramą Paramos teikėjui. Paramos gavėjas 3 (trejus) metus nuo Paramos pilno grąžinimo Paramos teikėjui negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
   2. Jei dėl pasikeitusių objektyvių aplinkybių Paramos gavėjas nespėja įgyvendinti Projekto iki Sutarties 4.1 punkte nustatyto termino, dar tam terminui nepasibaigus, Šalių susitarimu Sutarties 4.1 punkte nustatytas terminas gali būti pratęstas, tačiau ne daugiau kaip 2 (du) kartus. Paramos gavėjas įsipareigoja nedelsdamas pranešti apie tokių aplinkybių atsiradimą, kartu pateikdamas Paramos teikėjui argumentuotą prašymą dėl termino pratęsimo bei jo prašymą pagrindžiančius įrodymus, dokumentus. Paramos teikėjas tokį prašymą išnagrinėja per 10 (dešimt) darbo dienų nuo jo gavimo dienos ir pateikia Paramos gavėjui atsakymą dėl Sutarties 4.1 punkte nustatyto termino pratęsimo ar nepratęsimo. Termino pratęsimo atveju tarp Šalių pasirašomas paprastos rašytinės formos papildomas susitarimas dėl Sutarties pakeitimo.
   3. Projekto dalies keitimas galimas, tik esant visoms šioms sąlygoms:
      1. Projekto dalies keitimas yra būtinas siekiant tinkamai įgyvendinti Projektą arba Projekto dalies keitimas padidintų vertę Bendruomenei;
      2. Sutartyje nustatytas terminas, iki kurio Paramos gavėjas įsipareigoja įgyvendinti Projektą, nėra pasibaigęs;
      3. Paramos gavėjas siekia pakeisti neesminę Projekto dalį, neviršijančią 20 (dvidešimt) procentų Paraiškoje nurodytos Projekto biudžeto vertės (taikoma tuo atveju, jei dėl Projekto dalies keitimo keistųsi Paraiškoje pateiktas Projekto biudžetas (jo eilutės));
      4. net ir pakeitus neesminę Projekto dalį, bus pasiekiami Paraiškoje numatyti Projekto tikslai ir uždaviniai, t. y. Parama bus panaudota pagal paskirtį.
   4. Paramos gavėjas, siekdamas pakeisti neesminę Projekto dalį, turi pateikti Paramos teikėjui rašytinį prašymą dėl Projekto dalies keitimo. Prašyme Paramos gavėjas privalo nurodyti Projekto dalį, kurią norima keisti, taip pat pagrįsti, jog yra visos Sutarties 4.3 punkte nurodytos sąlygos, kuomet galimas Projekto dalies keitimas.
   5. Esant visoms Sutarties 4.3 punkte numatytoms sąlygoms ir Paramos teikėjui sutinkant su Projekto dalies keitimu, Paramos teikėjas ir Paramos gavėjas sudaro susitarimą prie Paramos sutarties.
   6. Jei nėra galimybės įgyvendinti Projekto ir panaudoti Paramos, kaip kad buvo numatyta Paraiškoje, ir nėra Sutarties 4.3 punkte numatytų sąlygų, kuomet galimas Projekto dalies keitimas, Paramos gavėjas privalo nedelsiant (ne vėliau kaip per 5 (penkias) darbo dienas nuo tokių aplinkybių paaiškėjimo dienos) raštu apie tai informuoti Paramos teikėją. Paramos gavėjas rašte Paramos teikėjui turi nurodyti dėl kokių priežasčių nėra galimybės įgyvendinti Projekto ir per 30 (trisdešimt) kalendorinių dienų nuo Paramos teikėjo informavimo grąžinti suteiktą Paramą Paramos teikėjui.
   7. Paramos gavėjas privalo grąžinti Paramos teikėjui nepanaudotą Paramos dalį per 30 (trisdešimt) kalendorinių dienų nuo Sutarties 4.1 punkte nustatyto termino pabaigos, nebent yra Sutarties 4.8 punkte numatytos aplinkybės.
   8. Jeigu Paramos gavėjui įgyvendinant Projektą Parama panaudojama pagal paskirtį (t. y. Sutarties 1.2 punkte nurodytai Paraiškai įgyvendinti) ir lieka iki 100 (vieno šimto) Eur nepanaudotos Paramos suma bei nėra suėjęs Sutarties 4.1 punkte nustatytas terminas, Paramos gavėjas, iš anksto el. paštu susiderinęs su Paramos teikėju, gali iki Sutarties 4.1 punkte nustatyto termino pabaigos panaudoti nepanaudotą Paramos sumą, neviršijančią 100 (vieno šimto) Eur, su Projektu susijusioms prekėms ir (ar) paslaugoms įsigyti, nenukrypstant nuo Projekto tikslų ir uždavinių. Už tokį nepanaudotos Paramos sumos panaudojimą Paramos gavėjas atsiskaito taip, kaip numatyta Sutarties 4.11 punkte.
   9. Jei Parama naudojama ne pagal paskirtį – ne Sutarties 1.2 punkte numatytam Projektui įgyvendinti, tai yra laikoma esminiu Sutarties pažeidimu ir su Paramos gavėju Paramos sutartis nutraukiama vienašališkai, Paramos teikėjui nesikreipiant į teismą. Tokiu atveju Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti suteiktą Paramą Paramos teikėjui. Paramos gavėjas 3 (trejus) metus nuo Paramos pilno grąžinimo Paramos teikėjui negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
   10. Jei Paramos gavėjas nevykdo Sutarties 3.11 punkte numatyto įsipareigojimo laikytis AB „Ignitis grupė“ Antikorupcinės politikos ir Etikos kodekso reikalavimų vykdant Sutartį ir šio pažeidimo neištaiso per 5 (penkias) darbo dienas nuo atitinkamo pranešimo iš Paramos teikėjo gavimo dienos, tai laikoma esminiu Sutarties pažeidimu ir Paramos sutartis su Paramos gavėju nutraukiama vienašališkai, Paramos teikėjui nesikreipiant į teismą. Tokiu atveju Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti suteiktą Paramą Paramos teikėjui. Paramos gavėjas 3 (trejus) metus nuo Paramos pilno grąžinimo Paramos teikėjui negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
   11. Paaiškėjus aplinkybėms apie Paramos gavėjo Paraiškoje ar su ja susijusiuose dokumentuose Paramos teikėjui pateiktą melagingą, tikrovės neatitinkančią informaciją, taip pat aplinkybėms, darančioms ar galinčioms daryti Paramos skyrimą ir (ar) panaudojimą neteisėtu ar keliančioms potencialią riziką Paramos teikėjo ir (ar) AB „Ignitis grupė“ ir jos tiesiogiai bei netiesiogiai valdomų juridinių asmenų (toliau – **Grupė**) reputacijai (pvz., teismų civilinėse, administracinėse ar baudžiamosiose bylose priimti sprendimai Paramos gavėjo atžvilgiu dėl ankstesnių pažeidimų, susijusių su netinkamu Paramos panaudojimu, taip pat sukčiavimu ar kitomis panašaus pobūdžio korupcinėmis, kitomis nusikalstamomis veikomis, informacija viešoje erdvėje apie galimai netinkamą Paramos gavėjo veiklą, kuri gali turėti tiesioginės ar netiesioginės neigiamos įtakos gerai Paramos teikėjo ar Grupės reputacijai ar ją sumenkinti, netinkamą Paramos gavėjo ar jo vadovybės elgesį (veiklą), kuri gali kelti riziką dėl galimybės pasiekti Paramos teikėjo Paramos gavėjui nustatytus veiklos ar Projekto rezultatus, ir pan.), tai yra laikoma esminiu Sutarties pažeidimu, ir Paramos sutartis su Paramos gavėju nutraukiama vienašališkai, Paramos teikėjui nesikreipiant į teismą. Tokiu atveju Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti suteiktą Paramą Paramos teikėjui. Paramos gavėjas 3 (trejus) metus nuo Paramos pilno grąžinimo Paramos teikėjui negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
   12. Paramos gavėjas Paramos teikėjui iki *[data]* pateikia Paramos teikėjo nustatytos formos užpildytą Paramos panaudojimo ataskaitą apie įgyvendinto Projekto rezultatus (toliau – **Ataskaita**), kurioje kartu nurodoma bei dokumentais pagrindžiama, kam buvo panaudota Parama. Prie Ataskaitos Paramos gavėjas prideda sąskaitas, mokėjimų pavedimus, kasos kvitus, sutartis ir pan. dokumentus ar jų kopijas. Paramos gavėjas savo nuožiūra gali pridėti papildomą medžiagą (nuotraukas, video įrašus, Projekto rezultatą (jei tai pvz., knyga)).
   13. Paramos gavėjui nepateikus Ataskaitos, tai laikoma esminiu Sutarties pažeidimu, ir Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti suteiktą Paramą Paramos teikėjui. Paramos gavėjas 3 (trejus) metus nuo pilno Paramos grąžinimo Paramos teikėjui, negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
   14. Jei Paramos teikėjas mano, kad Ataskaita ir prie jos pridedami dokumentai nepagrindžia visos Paramos gavėjui išmokėtos Paramos sumos panaudojimo, tai Paramos teikėjas iš Paramos gavėjo paprašo papildomos informacijos, dokumentų, o Paramos gavėjas juos pateikia per 5 (penkias) darbo dienas nuo tokio prašymo gavimo dienos. Tuo atveju, jei Paramos gavėjas Paramos teikėjo prašomos papildomos informacijos, dokumentų nepateikia nustatytu terminu arba pateikta informacija, dokumentai, Paramos teikėjo vertinimu, yra nepakankami, tai tokia situacija prilyginama Ataskaitos nepateikimui ir taikomos Sutarties 4.13 punkte nurodytos pasekmės.
   15. Jei Paramos teikėjas mano, kad Ataskaita ir prie jos pridedami dokumentai nepagrindžia dalies Paramos gavėjui išmokėtos Paramos sumos panaudojimo, tai Paramos teikėjas iš Paramos gavėjo paprašo papildomos informacijos, dokumentų, o Paramos gavėjas juos pateikia per 5 (penkias) darbo dienas nuo tokio prašymo gavimo dienos. Tuo atveju, jei Paramos gavėjas Paramos teikėjo prašomos papildomos informacijos, dokumentų dėl dalies Paramos sumos nepateikia nustatytu terminu arba pateikta informacija, dokumentai, Paramos teikėjo vertinimu, yra nepakankami, tai Paramos gavėjas per 30 (trisdešimt) kalendorinių dienų nuo Paramos teikėjo pareikalavimo gavimo Paramos teikėjui grąžina Paramos dalį, kurios panaudojimo tinkamai nepagrindė Paramos teikėjo prašoma papildoma informacija, dokumentais. Laiku negrąžinus Paramos sumos dalies, Paramos gavėjas 3 (trejus) metus nuo Paramos sumos dalies grąžinimo Paramos teikėjui, negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
2. **Sutarties galiojimas, keitimas, nutraukimas**
   1. Ši Sutartis įsigalioja nuo jos pasirašymo momento ir galioja iki visiško šia Sutartimi prisiimtų įsipareigojimų įvykdymo.
   2. Sutartis gali būti pakeista ar papildyta abiejų Šalių rašytiniu susitarimu. Šalių rašytinis susitarimas dėl Sutarties pakeitimo pridedamas prie Sutarties kaip priedas ir yra neatskiriama Sutarties dalis.
   3. Sutartis gali būti nutraukta rašytiniu Šalių susitarimu arba vienos iš Šalių iniciatyva, apie Sutarties nutraukimą įspėjus rašytiniu pranešimu kitą Šalį ne mažiau kaip prieš 30 (trisdešimt) kalendorinių dienų.
   4. Šalys susitaria, kad vienašalio Sutarties nutraukimo atveju taikomos tokios taisyklės:
      1. jei Paramos sutartis nutraukiama dėl Paramos gavėjo kaltės, Paramos gavėjas per 30 (trisdešimt) kalendorinių dienų įsipareigoja Paramos teikėjui grąžinti gautą Paramą;
      2. jei Paramos gavėjas nutraukia Paramos sutartį nesant Paramos teikėjo kaltės, Paramos gavėjas per 30 (trisdešimt) kalendorinių dienų įsipareigoja Paramos teikėjui grąžinti gautą Paramą;
      3. jei Paramos teikėjas Paramos sutartį nutraukia nesant Paramos gavėjo kaltės arba Paramos gavėjas nutraukia Paramos sutartį dėl Paramos teikėjo kaltės, Paramos teikėjas Paramos gavėjui atlygina dokumentais pagrįstus tiesioginius nuostolius, patirtus įgyvendinant šios Sutarties 1.2 punkte numatytą Projektą ar vykdant kitus šia Sutartimi numatytus įsipareigojimus Paramos teikėjui. Šalys susitaria, kad tokie tiesioginiai nuostoliai negali viršyti Sutarties 1.1 punkte nurodytos Paramos sumos. Paramos teikėjas įsipareigoja tokius tiesioginius nuostolius Paramos gavėjui atlyginti per 30 (trisdešimt) kalendorinių dienų nuo tiesioginius nuostolius pagrindžiančių dokumentų gavimo.
   5. Sutartis nutraukiama vienašališkai, nesikreipiant į teismą, Paramos teikėjo reikalavimu, jei Paramos gavėjas padaro esminį Sutarties pažeidimą (Sutarties 4.1, 4.9, 4.10, 4.11, 4.13 punktai). Tokiu atveju taikomos pasekmės, nurodytos Sutarties 4.1, 4.9, 4.10, 4.11, 4.13 punktuose.
   6. Nuostoliai, padaryti Šalių viena kitai, atlyginami teisės aktų nustatyta tvarka, nebent šioje Sutartyje nurodyta kitaip.
3. **Ginčų sprendimas**
   1. Visi nesutarimai, kilę tarp Šalių dėl šios Sutarties, sprendžiami derybų būdu, o nepavykus susitarti per 1 (vieną) kalendorinį mėnesį – Lietuvos Respublikos teisės aktų nustatyta tvarka Lietuvos Respublikos teismuose.
4. **Baigiamosios nuostatos**
   1. Sutarčiai taikoma Lietuvos Respublikos teisė.
   2. Visi Sutartyje numatyti, su Sutarties vykdymu susiję pranešimai ir Ataskaitos turi būti siunčiami elektroniniu paštu arba siunčiami registruotu paštu Sutartyje nurodytais Šalių adresais. Kiekviena Šalis turi teisę pasirinkti jai priimtiniausią pranešimo išsiuntimo būdą.
   3. Informacija ir (ar) dokumentai, išsiųsti elektroniniu paštu, laikomi įteiktais kitą darbo dieną po elektroninio laiško išsiuntimo dienos. Informacija ir (ar) dokumentai, išsiųsti registruotu paštu, laikomi įteiktais trečią darbo dieną skaičiuojant nuo sekančios darbo dienos po išsiuntimo dienos.
   4. Šalys privalo raštu informuoti viena kitą ne vėliau kaip per 5 (penkias) darbo dienas apie pasikeitusius savo rekvizitus, kontaktinius asmenis. Šalis, neinformavusi apie savo rekvizitų pasikeitimą, prisiima bet kokią su tuo susijusią riziką, o visi pranešimai, prašymai, pareikalavimai ir kitokie dokumentai, išsiųsti paskutiniu žinomu Šalies elektroninio pašto ar buveinės adresu (siuntimo būdo pasirinkimo teisė priklauso dokumentą ar informaciją siunčiančiai Šaliai), laikomi išsiųstais ir įteiktais tinkamai.
   5. Šalys paskiria kontaktinius asmenis, kurie bus atsakingi už komunikaciją vykdant Sutartį. Paramos teikėjo įgaliotas kontaktinis asmuo (darbuotojas): \_\_\_\_\_\_\_\_\_\_\_\_\_ (vardas, pavardė, el. paštas, tel. Nr.). Paramos gavėjo įgaliotas kontaktinis asmuo (darbuotojas): \_\_\_\_\_\_\_\_\_\_\_\_\_ (vardas, pavardė, el. paštas, tel. Nr.).
   6. Paramos gavėjas negali vienašališkai perleisti teisių ir pareigų, numatytų šia Sutartimi, jokiems kitiems asmenims. Paramos teikėjas savo vidaus teisės aktų nustatyta tvarka turi teisę vienašališkai, be atskiro Paramos gavėjo sutikimo, perleisti visas teises ir pareigas pagal šią Sutartį Paramos teikėjo pasirinktiems tretiesiems asmenims.
   7. Vykdydamos šią Sutartį Šalys įsipareigoja asmens duomenų tvarkymą vykdyti laikantis Bendrojo duomenų apsaugos reglamento 2016/679, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
   8. Sutartis gali būti sudaroma ją pasirašant:
5. rašytiniais (fiziniais) Šalių parašais. Pasirašoma tiek Sutarties egzempliorių, kiek yra Sutarties Šalių, po vieną kiekvienai Šaliai;
6. kvalifikuotu elektroniniu parašu. Pasirašomas vienas Sutarties egzempliorius, Šalims viena kitai perduodamas naudojantis telekomunikacijų galiniais įrenginiais;
7. skirtingais parašų formatais. Šalys apsikeičia pasirašytais Sutarties egzemplioriais, naudodamosi atitinkamomis apsikeitimo priemonėmis.
   1. Šalys susitaria, kad to paties dokumento pasirašymas skirtingais Sutartyje nurodytais būdais bus laikomas tinkamu dokumento patvirtinimu parašais.
   2. Sutarties priedai yra neatskiriama Sutarties dalis.
8. **Sutarties priedai**

Priedas Nr. 1 – Paraiška paramai gauti, reg. Nr. \_\_\_\_\_\_\_\_\_\_\_\_\_\_\_.

1. **Šalių rekvizitai**

|  |  |
| --- | --- |
| **AB „Ignitis gamyba“** Juridinio asmens kodas:  Adresas:  El. pašto adresas:  PVM mokėtojo kodas:  A. s. Nr.  Bankas  Banko kodas: | **Juridinio asmens pavadinimas** Juridinio asmens kodas:  Adresas:  El. pašto adresas:  PVM mokėtojo kodas:  A. s. Nr.  Bankas  Banko kodas: |

|  |  |
| --- | --- |
| **Paramos teikėjo vardu:**  **AB „Ignitis gamyba“**  Pareigos, vardas, pavardė | **Paramos gavėjo vardu:**  **(pavadinimas)**  Pareigos, vardas, pavardė |